Michael Trucco

Edward Michael Trucco (født 22. juni 1970 i San Mateo i California) er en amerikansk skuespiller. Han er kjent for sin rolle som «Samuel Anders» i science fictionserien Battlestar Galactica.

Bakgrunn

Tidlig liv og familie 
Edward Michael Trucco er sønn av en norsk kvinne og en politimann. Han var interessert i å bli det selv, til college da han ble trukket mot teateret. På high school spilte han også amerikansk fotball og drev med bryting.

Utdanning 
Trucco gikk på Junipero Serra High School. Han tok et teaterkurs da han studerte jus, men gjorde det så bra at ble spurt om å vurdere å skifte hovedfag. Han gjorde det og fikk sin BA in Theatre Arts ved University of Santa Clara.

Skuespillerkarriere 
Trucco begynte sin karriere på fjernsyn i slutten av 1990-tallet med roller i serier som Touched by An Angel, Silk Stalkings, Beverly Hills 90210, Dr. Quinn: Medicine Woman og Pensacola: Wings of Gold. Han fortsatte å være med i TV-serier i tilsvarende genrer som CSI: Crime Scene Investigation, Heartbeart, Strong Medicine, CSI: Miami og andre utover på 2000-tallet. Hans siste TV-serier inkluderer flere episoder som  «Cooper Lee» i One Tree Hill. Han har også spilt en gjesterolle i tv-komedieserien "The Big Bang Theory" som forskeren David Underhill, samt en rolle i "How I Met Your Mother" serien som Robins kjæreste i noen episoder.

Battlestar Galactica 
I 2003 ble TV-serien fra 1970-tallet Battlestar Galactica brakt tilbake til live, selv om det i første omgang var i form av en tre timer lang miniserie. Miniserien ble etterhvert en pilot for den nye science fiction-serien Battlestar Galactica. Trucco dukket først opp i sesong to i en gjesterolle som «Samuel Anders», men fikk etterhvert som serien nærmet seg slutten en fast birolle. Battlestar Galactica ble filmet for det meste i Vancouver i Canada, og varte i fire sesonger.

Trafikk-ulykke 
2. desember 2007 var Trucco involvert i en bilulykke sammen med en venn. Kjøretøyet veltet og endte på taket. Trucco ble hardt skadet, blant annet med en ryggskade. Trucco har uttalt at han mistet følelsen i armene. Han klarte til slutt å komme seg ut av bilen og ringe etter hjelp. Han ble fløyet til UCLA Medical Center der legene opererte på ryggvirvlene hans. Pr. 10. desember 2007 var Trucco ute av sykehuset og var forventet å bli helt frisk. Legene sa at han var ekstremt heldig, da han fikk nesten samme skade som Christopher Reeve.

Utvalgt filmografi 
Listene under er ikke komplett, se Se profil på Internet Movie Database

 2018 – Hunter Killer, (film)
 2016 – Hush, (film)
 2007 – Next, (film)
 2004–2007 – One Tree Hill, (TV-serie 5 episoder)
 2004–2007 – Battlestar Galactica, (TV-serie 18 episoder)
 2005 – CSI: Miami, (TV-serie 1 episode)
 2004 – Perfect Romance, (fjernsynsfilm)
 2002 – CSI: Crime Scene Investigation, (TV-serie 1 episode)
 2001 – Ablaze, (film)
 2001 – Knight Club, (film)
 2001 – The Groomsmen, (film)
 2001 – A Girl, Three Guys, and a Gun, (film)
 1999 – Charmed, (TV-serie 1 episode)
 1998 – Confessions of a Sexist Pig, (film)
 1998–2000 – Pensacola: Wings of Gold, (TV-serie 39 episoder)
 1998 – Beverly Hills 90210, (TV-serie 3 episoder)

Trivia 
Michael Trucco er gitarist i et band ved navn Simpleworld.

Referanser

Eksterne lenker 
 
 Michael Trucco's official site
 Simpleworld (under construction)
 LONG Michael Trucco interview at GALACTICA.TV site
 Article related to Michael Trucco's Accident

Skuespillere fra USA
Skuespillere i Battlestar Galactica
Personer fra San Mateo